
A TELEPÜLÉS SZERKEZETE, TÖRTÉNETE, ELHELYEZKEDÉSE, MEGKÖZELÍTHETŐSÉGE
1.1 A település történeti áttekintése, szerkezetének kialakulása

  A mai Dunaszekcső területe a kedvező földrajzi, éghajlati és egyéb adottságai miatt  ősidők óta lakott hely, melyet a gyakran előkerülő őskori emlékek is bizonyítanak. A rómaiak megjelenése előtt a kelták éltek itt. A településen vezetett át az  észak-déli irányú római út, mely Aquincumot kötötte össze a mai Eszékkel. 

Az írott forrásokban neve 1150-ben Secuseau néven bukkant föl először. A török hódoltság idején is lakott hely maradt. A 17. század végén magyarok és szerbek laktak itt, majd 1733-tól megindult a németek betelepítése.

Az első világháború után a szerbek nagy számban elhagyták az országot, a második világháború után a németeket telepítették ki, helyükre a Felvidékről magyarok érkeztek.

  A történelmi Dunaszekcső területét a Duna vágja ketté. A bal parton lévő település-részt a 13-16. században Felszekcsőként, majd „Szigetként” emlegették. A szigeti rész 1956-ban Dunafalva néven önálló községgé alakult, 1996-ban népszavazással Bács-Kiskun megyéhez tartozik.

  A két község között komp közlekedik.

A település beépítése családi házas, lakóinak száma a 2008. évi adatok szerint 2017 fő.

Dunaszekcső a Dél-dunántúli Régióban van és a Mohácsi Kistérséghez tartozik.

1.2 Településföldrajz, geomorfológia, hidrogeológia

 A Baranya megyei község közvetlen a Duna jobb partjára, az árvizektől hajdanán kevésbé veszélyeztetett ún. magaspartra épült. 

Dunaszekcső közigazgatási területe a Duna 1456,00-1464,00 fkm szelvénye  között, Mohácstól É-ra, az 56.sz.közlekedési úton megközelítve 15  km-re, Baranya - Tolna megye határ-településeként helyezkedik el.

A területének jelentős része dombos. A felszín a pleisztocén kori löszlerakódással egyenletes volt az egész település területén, amelyet a dombok közel azonos magassága is mutat.

 A patakok bevágódásával és a szél munkájának eredményeképpen az egykor egyenletes térszín feldarabolódott.

A jelenlegi négy észak-nyugati irányú patakvölgy a domborzatot úgy szabdalta föl, hogy a falu területére mintegy ujjszerűen nyúlik be.

A legmagasabb dombtető 158 m, a többiek 140-150 m magasak.

Maga a község a Lánka patak völgyében egy völgyperemre épült. A bal oldalán lévő dombok közül első a Várhegy, amelynek Duna felőli oldala meredek, a település felőli oldala lankás. A Várhegyet mély és széles szakadék választja el a Püspökhegytől. Ezt a „szakadékot” a rómaiak készítették , hogy a hegy tetején lévő erődítményt védhessék.

A település csúszásveszélyes területen fekszik! 

A Duna medre évszázadokon át változatlan, a hajózás és a jobb oldali  mederrézsű stabilitása miatt kőszórásos védelmet kapott.

A folyó melletti sáv talajvízszintjét a Duna aktuális vízszintje határozza meg, a talajvízmozgás a homokos-kavicsos altalajban akadálytalanul történik.

(A Duna partjának magassága 90 m Bf. körüli, a folyó közepes vízállása 85-86 m Bf. között van).

2. A TELEPÜLÉS ÁRVÍZVÉDELMI HELYZETE

A 05.Dél-dunántúli Környezetvédelmi és Vízügyi Igazgatóság (Székhelye: Pécs) működési területében, a Duna jobb partján helyezkedik el két ún. magasparti település, a Baranya megyei Dunaszekcső és Bár. A települések a Vízügyi Igazgatóság működési területének keleti határszélén, az alsó folyószakasz felső végénél fekszenek.

Mindkét község ártéri öblözeten kívüli, mesterségesen kiépített árvízvédelmi művel nem rendelkező település. Magasabb árhullámok levonulása esetén – a Dunaszekcsői vízmérce 900 cm és afölötti vízállásoknál – a településeken a védekezési feladatokat a helyi önkormányzatok végzik a VIZIG szakembereinek irányítása illetve felügyelete mellett.

Az utóbbi két árhullám ideje alatt a védekezés a Katasztrófavédelem, a katonaság és a polgári lakosság bevonásával történt.

A két település egymástól mintegy 5 km-re, az 56 j. főútvonal két oldalán húzódik. A közelség miatt árvízvédekezési szempontból irányadó vízmércéjük  a Dunaszekcső belterületén, az 1459,9 fkm szelvényben lévő árvízi vízmérce, melynek „0” pontja 79,92 mBf.

A Duna alsó – Mohácstól D-re eső szakaszára a mértékadó vízmérce az 1446,80 fkm–ben lévő Mohácsi vízmérce, melynek „0” pontja 79,20 mBf.

A védekezési fokozatok elrendelése a következő Mohácsi vízállásoknál történik:

 I. fok : 700 cm , II. fok : 850 cm , III. fok : 950 cm.

Jellemző vízállásadatok a Mohácsi és a Dunaszekcsői vízmércére vonatkoztatva:

                  


       Mohács                                    Dunaszekcső 

MÁSZ                                   1010cm    89,27 mBf.            1064cm   90,56 mBf


(azonos a jeges LNV-vel)

LNV (1965.jún.)                    984cm     89,04 mBf.              992cm   89,84 mBf.

1975. NV. 



-
      -
             914cm   89,06 mBf.

2002. NV.                               925cm     88,45mBf.               937cm   89,29 mBf.

2006. NV.                               931cm     88,51 mBf.              937cm   89,29 mBf.

2.1 Domborzati és vízrajzi viszonyok

A területének jelentős része dombos. Maga a község a Lánka patak völgyében egy völgyperemre épült.

A településen négy patak folyik keresztül, melyből kettő- a Lánka és a Diási- a belterületi szakaszon ömlik a Dunába.

A folyópart mentén lévő házak a 89-90 mBf-i szinten vannak, míg a központi részre 98-100 mBf-i magasságok a jellemzőek.

A településen áthaladó Lánka patak vízgyűjtő területe Báta és Dunaszekcső települések közigazgatási területén helyezkedik el. A vízfolyás Dunaszekcső belterületén, szabadon torkollik be a Duna 1459,65 fkm szelvényénél.

A patak belterületi szakasza Önkormányzati  kezelésű.

A község déli végénél, az 1458,90 fkm szelvénynél torkollik be a Diási időszakos jellegű dombvidéki vízfolyás, amely esős időszakban jelentős mennyiségű kül – és belterületi csapadékvizet szállít a Dunába.

A vízfolyás teljes hosszában az Önkormányzat kezelésében van.

2.2 Árvízi veszélyeztetettség

Az 1956. márciusi Dunai jeges árvízkor -  melynek maximális szintje egyben a mértékadó árvízszintet ( rövidítve MÁSZ ) is adja – a falu lakóházainak közel a harmada víz alá került, ebből több össze is dőlt, hatalmas anyagi károkat és lelki megrázkódtatást okozva az itt élőknek.

1965. júniusban egy újabb árhullám rendkívül magas vízállás mellett vonult le a Dunán, amely a Dunaszekcsői vízmércén 992cm-rel, míg Mohácson 984cm-rel tetőzött. Dunaszekcső nagy része ekkor is elöntésre került, jelentős károkat okozva a településen.

A Duna alsó szakaszán 1965 óta nem volt III. fokú árvízvédelmi készültség!

A község területének kb. negyede (mintegy 20 ha) a Duna nagyvízi medrében van, mely közel 200 lakóingatlant illetve köz - és gazdasági épületet érint.

A nagyvízi mederben lévő épületek között helyi védettséget élvező épületek is vannak!

A nagyvízi meder határát a MÁSZ – jelen esetben az 1956. évi jeges árvízszint – jelöli ki a terepalakulaton.

(Megjegyzés : a nagyvízi meder határvonalát adó árvízszint ágazati felülvizsgálata folyamatban van).

A település rendelkezik ugyan árvízvédekezési tervvel, ez azonban csak a Lánka pataktól északra eső részt foglalja magába. A terv feltárja azokat a  helyeket, nyomvonalakat, ahol az ideiglenes védműveket meg kell építeni, tartalmazza a közvetlenül  veszélyeztetett lakóházakat, a védekezéshez szükséges eszköz és személyi állományt.

A község adottságából következően – közvetlen a partélre illetve a parti sávba települt lakóházak miatt nincs lehetőség arra, hogy a védekezéskor rangsorolni lehessen, nincs elöntésre felhasználható terület.

2.2.1 Árvízvédekezési lehetőségek és tapasztalatok

Az elmúlt években két alkalommal – 2002. és 2006. évben – is volt II. fokot meghaladó árvíz (a Mohácsi vízmércére vonatkoztatva), mely árhullám a térségben, a folyó töltésezett szakaszain nem jelentett veszélyt, ugyanakkor Dunaszekcsőn az itteni vízmérce 900 cm és ettől magasabb vízállásánál több utcát elönt a víz, veszélyeztetve a település egy jelentős részét. Mindkét árhullám alatt több száz méter hosszúságban 80-100cm magas nyúlgátat kellett építeni, de ennek ellenére melléképületeket öntött el a víz a lakóházakat is veszélyeztetve.

A Duna 1459,65 fkm szelvényénél betorkolló Lánka patakot a folyó visszaduzzasztotta, a házakat homokzsákokból épített nyúlgátak védték.

2002-ben nem, de a 2006. évi árvíznél a patakot a torkolat fölött kb. 50 m-rel keresztgáttal elzárták, az érkező vizeket mobil szivattyúkkal emelték át.

(A Lánka patak torkolati vízszállítása 20%-os gyakoriság esetén 3,60 m3/sec.).

A patak településen belüli szakasza az önkormányzat kezelésében van. A vízfolyás vízjogi engedéllyel rendelkezik, száma: Duna I/868.

A következő képek illusztrációként a 2002.évi árvízi állapotokat mutatják be.

                                                             Halász utca

                                                            Széchenyi utca

 A két árhullám alatti védekezési költség a helyreállítási munkák költségével együtt mintegy 100 millió Ft volt, amely azonban nem tartalmazza a VÍZIG, a Katasztrófavédelem, a honvédség által nyújtott segítséget ill. annak költségét.

AZ ÁRVÍZVÉDEKEZÉS FEJLESZTÉSÉNEK LEHETŐSÉGEI AZ ÖNKORMÁNYZAT TERÜLETÉN

2.3 A szükséges fejlesztések általános ismertetése

Az előzőekben ismertetett települési adottságok – az árvízvédelmi biztonság szempontjából nem megfelelő magasságú terepszintek, a parti sáv sűrű beépítése, két szabadon betorkolló vízfolyás – miatt az itt élők állandó veszélyeztetettségnek vannak kitéve, melynek megszüntetése érdekében egy olyan, a Duna parti sávjában húzódó összefüggő árvízvédelmi védvonal kiépítése szükséges, mely az adott viszonyokhoz  és körülményekhez igazodik.

Az árvízvédelmi védvonal nyomvonal-vezetésére két lehetőség kínálkozik.

Az egyik, az „A” változatban a Wesselényi utcai magasparttól indul és a Dunával közel párhuzamosan, keresztezve a Diási - és a Lánka patakot, majd innen a magasparti Alsó-Duna sor – Rév – Halász utca -  Felső Duna sor, végig a  partmentén haladva a magaspartba köt be.

A másik, a „B” változat szerint a védvonal kezdő, első szakasza a Lánka patakig megegyezik az „A”változatéval. A Lánka patakot elérve a védvonalat a patak mindkét oldalán , az 56. sz. közúti hídig kell kiépíteni.

A bal parti védmű az Alsó-Duna sor végéhez, a magasparti szakaszhoz csatlakozik, majd innen fölfelé haladva a nyomvonala megegyezik az „A”változatéval. 

A javasolt árvízvédelmi védvonal létesítményeinek kiépítési magassága a folyó Dunaszekcsői vízmércéjére vonatkoztatva elvégzett valószínűségszámítás és eloszlásfüggvény alapján a MÁSZ (1064cm) szintjére javasolható.

A vizsgálat két időtartamra készült, az első esetben az 1953-2007, a második esetben az 1957-2007 közötti NV vízállásadatok szerepelnek.

Az 1%-os valószínűséggel előforduló vízállások H (1953-2007) 1046 cm, 

H (1957-2007)  997 cm, míg a visszatérési idő 800 cm vízállásra 3,5 év, 

900 cm-re 11 év, 1000 cm-re 43 év.

A vizsgálati eredmények alapján a javasolt kiépítési szint megalapozott és elfogadható.

2.4 Az árvízvédelmi fejlesztések részletes ismertetése

2.4.1  „A” változat

Új árvízvédelmi töltés

A tervezett 1650 m hosszú védvonal első szakasza a 0+000-1+005 km között húzódó árvízvédelmi töltés.

A töltés jellemzően sík terepen húzódik, átlagos magassága 3,50-4,00 m.

Méretezés nélküli, javasolt szelvényméret : 4,00 m koronaszélesség, 1:3 víz -és mentett oldali rézsűhajlás.

(A töltés engedélyezési tervéhez a nyomvonalon részletes talajmechanikai feltárás szükséges, a szakvéleménynek választ kell adni a nyomvonal töltésépítési szempontbóli alkalmasságára - csúszásveszély van-e – az alapozásra módjára stb.).

Szerkezetes töltésként célszerű építeni , mert a közelben nem áll rendelkezésre töltésépítésre alkalmas „vízzáró” talaj, azt távszállítással kell odavinni. A mentett oldali támasztótest építéséhez helyi, a közelben lévő, töltésépítésre alkalmas talaj felhasználható.

A mögöttes terület csapadék - és a szivárgó vizek elvezetésére a töltéssel párhuzamos, tervezett nyílt csatorna szolgál, melynek vize a 0+130 tkm szelvénybe tervezett S1 jelű árvízvédelmi zsilipen át a meglévő Diási időszakos vízfolyással a Dunába vezethető.

A 0+654 tkm szelvénynél lévő belterületi csapadékvíz csatornát az övcsatornába be kell kötni.

Az 1000 m hosszú földmű végéhez, az Alsó-Duna sor kereszteződésében, egy 5 m-es kulissza-nyílás csatlakozik. A nyílás két végét vb. támfal zárja le.

A töltésen való gépjárművel történő átjárás céljából három helyen rampa építése szükséges, az övcsatornán egy helyen áteresz építendő a közlekedés biztosítása érdekében.

Az előzőekben ismertetettek alapján a tervezett töltés nyomvonala két vízfolyást is  keresztez, mely vízfolyások  töltés alatti átvezetése monolit vasbeton műtárggyal, ún. árvízvédelmi zsilippel történik. A műtárgyak mellett szivattyúállás alakítandó ki a töltésbe az LNV fölötti szinten beépített nyomócsővel. A nyomócső bevezetése a vízoldali aknába történik, az ideiglenes elzárás után.

Az S1 jelű műtárgy a töltés 0+130 tkm szelvényében épülő 1,40x1,40 m belső méretű két oldali vb. aknás árvízvédelmi zsilip szivattyúállással. 

Árvíz alatt, zárt zsilip esetére várhatóan 200-300 l/sec telj. szivattyú elegendő az érkező vízhozam átemelésére.

A műtárgy vázlatttervét az R-07 rajzszámú tervlap mutatja be.

Az S2 jelű műtárgy a Lánka patak kereszteződésében, a töltés 0+975 tkm szelvényében épül 2,00x2,40 m–es belmérettel, a víz-és mentett oldali aknában acélszerkezetű síktáblás főelzárással és betétgerendás ideiglenes elzárással.

A mentett oldal max. három szivattyú elhelyezésére szolgáló állással és a töltésen átvezetett nyomócsővel rendelkezik. Az előirányzott szivattyúk teljesítménye 200 l/sec+500 l/sec.

A töltés és az S2 műtárgy megépítéséhez  az Alsó-Duna sor 11.sz. (hrsz. : 42.) lakóházas ingatlan területét igénybe kell venni. (Az ingatlan több éve lakatlan, a tulajdonjogot az Önkormányzatnak meg kell szerezni – vásárlás vagy kisajátítás útján.)

A műtárgy vázlattervét az R-08 Rajzszámú terv tartalmazza.

Az árvízvédelmi töltés ÁFA nélküli építési költsége 275 millió Ft, a két S jelű műtárgy építési költsége 205 millió Ft.

A töltésépítés teljes költsége ÁFA nélkül  480 millió Ft.

 Mobil árvízvédelmi fal

 Az új töltés kulisszanyílásos végéhez csatlakozik az 1,40 m magas, 25cm magasan kiemelt beton talpgerendára (talplemezre) helyezhető AQUA -STOP 200 ALD típusú 415 m  hosszú árvízvédelmi fal. A támoszlopok a méretezett beton alaptestre erősített fejlemezre helyezhetők. A fejlemez alá gumi kiegyenlítő tömítőlemez kerül. A támoszlopokba helyezett 200x 100x4 mm profilú alumínium betétgerendák rögzítését az ún. rögzítő csavar által működtetett leszorító szerkezet biztosítja. A vízzárást a betétgerendák alján és annak hátoldalával érintkező támoszlopon lévő EPDM gumilemez deformálódása és a víznyomás biztosítja.

A támoszlopok egymástól való tervezett távolsága 3,00 m.

A mobil fal nyomvonala keresztezi a Révlejárót, a kereszteződést  kulisszanyílás kiépítésével kell megoldani.

Egy kész mobil falat és a jellemző csomóponti kialakításokat a következő ábrák szemléltetik :

                                                             Egy kész mobil fal

A fal teljes beépítési költsége ÁFA nélkül  170 millió Ft.

A költségek tartalmazzák a beszerzési (benne tervezési és licensz díj) és szállítási, valamint a próbaszerelés költségét a tároló dobozokkal együtt.

A német licenszű mobil árvízvédelmi fal osztrák gyártójának Magyarországi forgalmazója:

Transinvest-Budapest Kft. 1106 Budapest, Fehér u.10. tel.: 1-252-1577

A terméknek Építőipari Műszaki Engedélye (ÉME) van az árvízvédelem területén való használatra, mely 2013. nov.30-ig érvényes.

Száma : É-27/2008.

Vasbeton támfal

A mobil fal után, a Halász utcai házak kerítésének és három melléképület  lebontása után (magán terület kisajátítása szükséges) épülhet a 122 m hosszú vb. fal,  a végén egy végső

( igény esetén egy közbenső) kulisszanyílással.

A támfal megépítése után a meglévő mederkőszórást helyre kell állítani.

A támfal építési költsége ÁFA nélkül 33 millió Ft.

 Mobil árvízvédelmi fal

A támfal utáni kulisszanyíláshoz csatlakozik a 60 m hosszúságú 1,40 m magas, majd ezután a 48 m-es hosszban építendő 1,20-0,40 m magas, beton talpgerendára (alaplemezre) helyezhető mobil szerkezet.

A betétgerendák elzárási magassága a MÁSZ szintjével megegyező.

A terepszint miatti betétgerendák relatív magasságának (számának ) változását lépcsős kialakítással kell megoldani.

A mobil fal szintén AQUA - STOP 200 ALD típusú, beépítésük, működésük az előzőekben leírtak szerint,  3,00 m-es támoszlop távolsággal.

A fal teljes beépítési költsége ÁFA nélkül 34 millió Ft.

Az „A”változat árvízvédelmi létesítményeinek építési költsége mindösszesen:

                                                                                                             ÁFA nélkül 717 millió Ft. 

A területigénybevétel (kisajátítás vagy vásárlás) költsége összesen:                          23 millió Ft.                 

(A költségek a 2008. évi árszintre vonatkoznak!)

A tervezett árvízvédelmi létesítmények hossza mindösszesen 1650 m, melyek az R-01 Rajzszámú 1:10 000 ma-ú Áttekintő és az 1:4 000 ma-ú  R-02 Részletes helyszínrajzon vannak feltüntetve.

 A létesítmények megvalósulásával mintegy 200 belterületi ingatlan kerülne ki a nagyvízi mederből és válna árvíztől „védetté”, biztonságot és megnyugvást teremtve az itt élőknek.

2.4.2 „B” változat

A tervezett védvonal teljes hossza 2215 m.

Új árvízvédelmi töltés
Az első 960 m hosszú szakasza új árvízvédelmi töltés, melynek nyomvonala és jellemző tulajdonságai, keresztmetszeti méretei, kialakítása megegyezik az „A” változatéval.

A  tervezett töltés nyomvonala csak a Diási vízfolyást  keresztezi. 

A műtárgy vázlatttervét az R-07 rajzszámú tervlap mutatja be.

A töltésépítés teljes költsége ÁFA nélkül  352 millió Ft.

Vasbeton támfal
A 0+960 tkm szelvényhez csatlakozik a Lánka patak jobb partján az 56. sz. közúti hídig építendő 280 m hosszú vasbeton támfal. A töltéshez való csatlakozás kulissza-nyílással történik, további kulisszákat kell kialakítani a Fok utcánál és a Rónai köznél. A védmű kiépítése a patak bal partján folytatódik, szintén támfalas megoldással. A 330 m hosszú  bal parti támfal 1+570 km végszelvénye megegyezik az „A” változat 1+005 km szelvényével. A bal támfal közbenső szakaszán két, míg a végénél egy 5 m nyílású kulissza alakítandó ki.

A patak jobb partján lévő a helyi védettségű épület mögött mederkorrekcióra van szükség.

A támfal magassági kiépítése szintén a MÁSZ szintjére történik.

A támfal ÁFA nélküli építési költsége 144 millió Ft.

Előnyként jelenik meg, hogy a „B” változatban csak egy árvízvédelmi zsilip épül szivattyúállással, ugyanakkor a védvonal  hossza 565 m-rel növekedett.

Hátrányt jelent , hogy a Lánka patak mindkét partja szakaszosan, de sűrűn beépített, ezért a támfal építése területigénybevétellel jár, ami nemcsak magántulajdonú kertterületeket érint, de 

két lakóház és 5 melléképület lebontása is szükséges. Összesen mintegy 2000 m2 a területigény, továbbá közvetlen a patak partján lévő Gárdonyi közt át kell helyezni.

Az építési költségek a két változat közül az „A” változat esetében a kedvezőbbek annak ellenére, hogy a Lánka patakon is épül árvízvédelmi zsilip.

A műtárgy megépítése lehetővé teszi a patakon történő átjárást is, ami további előnyt jelent. Hátránya, hogy a műtárgynak a rendszeres karbantartási (bár ez minden műnél jelentkezik) költségén kívül üzemelési költségei is vannak.

E változat további  hátránya a szűk építési terület és az előre nem kiszámítható akadályok (pl. a terület megszerzése körüli nehézségek, lakossági ellenállás stb.).

A védvonal nyomvonala és a tervezett védművek az 1+570 km szelvény után a 2+215 km végszelvényig az „A” változatéval megegyező. 

A „B”változat árvízvédelmi létesítményeinek építési költsége mindösszesen:

                                                                                                             ÁFA nélkül 733 millió Ft.
A területigénybevétel (kisajátítás vagy vásárlás) költsége összesen:                        47 millió Ft.                 

(A költségek a 2008. évi árszintre vonatkoznak!)

A tervezett árvízvédelmi létesítmények hossza mindösszesen 2215 m, melyek az R-01 Rajzszámú 1:10 000 ma-ú Áttekintő és az 1: 4 000 ma-ú  R-03 Részletes helyszínrajzon vannak feltüntetve.

2.4.3 Tervezői és szakhatósági állásfoglalás

A DD KÖVIZIG képviselőivel (az Árvízvédelmi Osztály és Csoport vezetőivel) történt 2008. májusi tervezői egyeztetésen az Igazgatóság állásfoglalása szerint  Dunaszekcső árvízvédelmét egy, a Duna partján húzódó, vegyes összetételű védvonal kiépítésével lehetséges megoldani. Az alsó szakaszon földmű építése, a Lánka-patakon elzáró műtárgy építése javasolható. A fölső szakaszon a sűrű beépítettség miatt mobil fal, támfal, parapetfal alkalmazása célszerű.

 A VIZIG képviselőjének kérése, hogy a jelen fejlesztési tanulmányban a tervező adjon javaslatot a védművek kiépítési magasságára a Duna két vízállás-idősorának vizsgálata alapján.

A hatályos rendelet alapján az árvízvédelmi művek magassági kiépítése MÁSZ+1,20 m – erre van kiépítve a szemközti bal parti árvízvédelmi töltés is – ugyanakkor Dunaszekcső lakóházas 

beépítésű „magaspartjának” szintje a MÁSZ alatt van 1,60-1,70 m-rel.

 A MÁSZ+1,20 m magasságú művek kiépítése közel 600 m-en az első házsor lebontását vonná maga után.

A tervező a szükséges vizsgálatot elvégezte, melynek alapján a kiépítési magasságot a MÁSZ szintjére javasolja.

A VKKI és a VIZIG képviselőivel történt időközi egyeztetésekor a tervező által bemutatott műszaki megoldásokkal kapcsolatban felmerült észrevételek, javaslatok figyelembevételével készült el a  jelen fejlesztési tanulmány. 

(A védművek MÁSZ-ra történő kiépítési magasságát a VKKI elfogadta).

TERVEZETT FEJLESZTÉSEK KÖLTSÉGBECSLÉSE

2.5 „A” változat

A. Építési költségek

I.Töltésépítés és műtárgyai

    1. Előkészítő munkák (irtások : cserje, fa, gaztalanítás)                                         1 000 000 Ft

    2. A töltés alatti szerves talaj letermelése

                          12 000 m3                                                                                          4 000 000 Ft

    3. Mentett oldali támasztótest és rampák építése ah-ről történő kitermeléssel, 10 km

      szállítási távolság esetén

                          40 000 m3                                                                                      136 000 000 Ft

    4. Vízoldali támasztótest építése  ah-ről történő kitermeléssel, 20 km  szállítási távolság 

      esetén 

                           24 000 m3                                                                                       94 000 000 Ft

    5. A töltés felületrendezése, humuszterítés füvesítéssel

                          24 000 m2                                                                                          9 200 000 Ft

    6. Övcsatorna építése a mentett oldali töltéslábnál, fenékelemmel

                               800 m3                                                                                          4 000 000 Ft

    7.A víz-és mentett oldali sáv rendezése, humuszterítés füvesítéssel

                          14 000 m2                                                                                          8 800 000 Ft

    8. Anyagnyerőhely kialakítása, helyreállítás felületrendezéssel, füvesítés

                           40 000 m2                                                                                       18 000 000 Ft             Töltésépítés költsége 1-8-ig  összesen :                                                                  275 000 000 Ft 

    9. S1 jelű monolit vb.szerkezetű  árvízvédelmi zsilip építése                                 

                         vb. szerkezetek, burkolat építése                60 000 000 Ft

                         fő-és ideiglenes elzárószerkezetek             10 000 000 Ft

                         szivattyúállás nyomócsővel, 2db.sziv.-val  10 000 000 Ft       

                                                                                                                                   80 000 000 Ft 

    10. S2 jelű monolit vb.szerkezetű  árvízvédelmi zsilip építése                                 

                         vb. szerkezetek, burkolat építése                80 000 000 Ft

                         fő-és ideiglenes elzárószerkezetek             15 000 000 Ft

                         szivattyúállás nyomócsővel, 2db.sziv.-val  25 000 000 Ft       

                                                                                                                                 120 000 000 Ft

    11. Övcsatornába átjáró műtárgy

                           1 db   átm. 80 cm                                                                              1 000 000 Ft               

    12. Kulisszanyílás építése vb. támfalakkal és elzárógerendákkal

                           1 db     5 m – es nyílással                                                                 4 000 000 Ft

Műtárgyépítés költsége 9-12-ig összesen :                                                             205 000 000 Ft

I. Töltésépítés és műtárgyai ÁFA nélküli építési költsége összesen :                    480 000 000 Ft  

II. Mobil árvízvédelmi fal építése

    1.Előkészítő munkák és a beton alaptestek, alaplemezek föld és beton munkáinak építése 

     kulisszanyílásokkal együtt

                          415 m                                                                                              35 000 000 Ft

    2. AQUA-STOP 1,40 m magas mobil árvízvédelmi fal beszerzése (tervezéssel és licensz

        díjjal) szállítással és próba szereléssel, tároló dobozokkal.

                           415 m                                                                                           135 000 000 Ft

II. Mobil árvízvédelmi fal ÁFA nélküli építési költsége összesen :                       170 000 000 Ft                                                             

III. Vasbeton támfal építése

    1.Előkészítő munkák : meglévő melléképületek és kerítések lebontása,

      55 fm kerítés átépítése                                                                                          3 000 000 Ft

    2.Új vb. támfal építése földmunkával és kulissza nyílással, és a mederbiztosítás

       helyreállításával

        támfal: 122 fm                                                                                                   24 000 000 Ft

        meder biztosítás :                                                                                                6 000 000 Ft 

III. Vasbeton támfal ÁFA nélküli építési költsége összesen :                                  33 000 000 Ft

IV. Mobil árvízvédelmi fal építése

    1.Előkészítő munkák és a beton alaptestek, alaplemezek föld és beton munkáinak építése

       kulisszanyílásokkal együtt

                  108 m                                                                                                        6 000 000 Ft

    2. AQUA-STOP 1,40-0,40 m magas mobil árvízvédelmi fal beszerzése (tervezéssel és 

        licensz díjjal) szállítással és próba szereléssel, tároló dobozokkal.

                           108 m                                                                                             28 000 000 Ft

IV. Mobil árvízvédelmi fal ÁFA nélküli építési költsége összesen :                       34 000 000 Ft                                                                 

A. Építési költségek összesen (ÁFA nélkül) :                                                     717 000 000 Ft

B. Területigénybevétel

A töltésépítéshez szükséges területigénybevétel költsége :                                      13 000 000 Ft

A támfal építése miatti területigénybevétel és értékcsökkenés:                               10 000 000 Ft

B. Területigénybevételi költség összesen :                                                            23 000 000 Ft

A MEGVALÓSÍTÁS KÖLTSÉGE ÖSSZESEN (ÁFA nélkül)  :                   740 000 000 Ft                     

A PÁLYÁZATI TERV KÖLTSÉGEI              

Előkészítési munkálatok (terület vásárlás, földhivatali munkarészek elkészítése, szakhatósági egyeztetések, anyagnyerőhelyek kijelölése, hozzájárulások, engedélyek beszerzése stb.), PR tevékenység a pályázati anyag elkészítésével.

(A megvalósítási költség 12 %-a).                                                                            88 800 000 Ft                                                                                                                                  
4.2 „B” változat

A. Építési költségek

I.Töltésépítés és műtárgyai

    1. Előkészítő munkák (irtások : cserje, fa, gaztalanítás)                                         1 000 000 Ft

    2. A töltés alatti szerves talaj letermelése

                          12 000 m3                                                                                          4 000 000 Ft

    3. Mentett oldali támasztótest és rampák építése ah-ről történő kitermeléssel, 10 km 

        szállítási távolság esetén

                          39 600 m3                                                                                      134 600 000 Ft

    4. Vízoldali támasztótest építése  ah-ről történő kitermeléssel, 20 km szállítási távolság  

        esetén 

                           23 500 m3                                                                                      92 000 000 Ft

    5. A töltés felületrendezése, humuszterítés füvesítéssel

                          23 500 m2                                                                                         9 000 000 Ft

    6. Övcsatorna építése a mentett oldali töltéslábnál, fenékelemmel

                               800 m3                                                                                         4 000 000 Ft

    7.A víz-és mentett oldali sáv rendezése, humuszterítés füvesítéssel

                          13 500 m2                                                                                         8 400 000 Ft

    8. Anyagnyerőhely kialakítása, helyreállítás felületrendezéssel, füvesítés

                           40 000 m2                                                                                      18 000 000 Ft          Töltésépítés költsége 1-8-ig  összesen :                                                                  271 000 000 Ft

     9. S1 jelű monolit vb.szerkezetű  árvízvédelmi zsilip építése                                 

                         vb. szerkezetek, burkolat építése                60 000 000 Ft

                         fő-és ideiglenes elzárószerkezet                 10 000 000 Ft

                         szivattyúállás nyomócsővel, 2db.sziv.-val  10 000 000 Ft       

                                                                                                                                   80 000 000 Ft  

    10. Övcsatornába átjáró műtárgy

                           1 db   átm. 80 cm                                                                              1 000 000 Ft 

Műtárgyépítés költsége 9-10-ig összesen :                                                               81 000 000 Ft

I.Töltésépítés és műtárgyai ÁFA nélküli építési költsége összesen :                     352 000 000 Ft

II. a. Lánka pataki támfal építése

1.Vasbeton támfal építése a Lánka patak mindkét partján előkészítő munkákkal,  kulissza-nyílásokkal és földmunkával együtt                             

                   előkészítő munkák : meglévő melléképületek bontása és kerítések áthelyezése

                                                                                               10 000 000 Ft

                   támfal építés :        

                            605 m                                                       128 000 000 Ft

                                                                                                                                 138 000 000 Ft 

    2.Lánka patak mederkorrekciója a védett épület mögött

                                                                                                                                    2 000 000 Ft

    3. Kulisszanyílás építése vb. támfalakkal és elzárógerendákkal

                              1 db     5 m – es nyílással                                                              4 000 000 Ft

II. a. Lánka pataki támfal ÁFA nélküli építési költsége összesen :                        144 000 000 Ft

II. Mobil árvízvédelmi fal építése

              Azonos az „A” változattal

II. Mobil árvízvédelmi fal ÁFA nélküli építési költsége összesen :                       170 000 000 Ft                                                                     

III. Vasbeton támfal építése

                Azonos az „A” változattal

III. Vasbeton támfal ÁFA nélküli építési költsége összesen :                                  33 000 000 Ft

IV. Mobil árvízvédelmi fal építése

                Azonos az „A” változattal

IV. Mobil árvízvédelmi fal ÁFA nélküli építési költsége összesen :                       34 000 000 Ft                                                                    

A. Építési költségek összesen (ÁFA nélkül) :                                                     733 000 000 Ft

B.Területigénybevétel

A Lánka patak menti támfalépítés területigénybevételi költ.     24 000 000 Ft

A töltésépítéshez szükséges területigénybevétel költsége :        13 000 000 Ft

A támfal építése miatti területigénybevétel és értékcsökkenés:  10 000 000 Ft

B. Területigénybevételi költség összesen :                                                            47 000 000 Ft

A MEGVALÓSÍTÁS KÖLTSÉGE ÖSSZESEN (ÁFA nélkül)  :                   780 000 000 Ft                     

A PÁLYÁZATI TERV KÖLTSÉGEI  

Előkészítési munkálatok (terület vásárlás, földhivatali munkarészek elkészítése, szakhatósági egyeztetések, anyagnyerőhelyek kijelölése, hozzájárulások, engedélyek beszerzése stb.), PR tevékenység a pályázati anyag elkészítésével.

(A megvalósítási költség 12 %-a).                                     

                                                                                                                                  93 600 000 Ft

3. TERV ÉS IRATJEGYZÉK

Megnevezés
Rajzszám
Mód.

Írásos anyagok:

1. Terv- és iratjegyzék

I-01
0

2. Műszaki leírás

I-02
0

Rajzok:

1. Áttekintő helyszínrajz

R-01
0

2. Részletes helyszínrajz „A”változat

R-02
0

3. Részletes helyszínrajz „B” változat

R-03
0

4. Árvízvédelmi védvonal hossz-szelvénye „A” változat
   
 R-04       0

5. Jellemző mintakeresztszelvények „A” változat

R-05
0

6. Jellemző mintakeresztszelvények „B” változat ……………………………    R-06
0                                      

7. S1 jelű árvízvédelmi zsilip vázlatterve „A”-„B” változat …………………    R-07
0                                 

8. S2 jelű árvízvédelmi zsilip vázlatterve „A” változat……………………….   R-08

0                                         







2009. március

- 23 -


